Kārlis Vilperts

Kārlis Vilperts (; 1778—1839) bija vācbaltiešu ārsts. Rīgas Nabagu slimnīcas (Armenkrankenhaus) direktors (1809—1817), Rīgas Praktizējošo ārstu biedrības dibinātājs un pirmais prezidents (1822—1839).

 Dzīvesgājums 
Dzimis 1778. gadā 4. janvārī Rīgā Lielās ģildes tirgoņa Jēkaba Frīdriha fon Vilperta (1741—1812) un viņa sievas Barbaras Rozīnes, dzimušas Vindhorstas, ģimenē.
Studēja medicīnu Jēnas Universitātē (1797), sakarā ar Pirmās koalīcijas kariem bija spiests turpināt studijas Pēterburgas Medicīniski ķirurģiskajā augstskolā, papildinājās Vīnē un Bambergā. Pēc Tērbatas Universitātes dibināšanas 1804. gadā tajā aizstāvēja Dr. med. grādu un tajā pašā gadā sāka strādāt par Rīgas "nabagu ārstu" (Armenarzt, 1804-1809). 1809. gadā Dr. med. Vilperts kļuva par Rīgas Nabagu slimnīcas (Armenkrankenhaus) direktoru un Rīgas pilsētas nabagu direktorijas (Armendirektorium) locekli. Bija Rīgas literāri praktiskās pilsoņu savienības, Kurzemes literatūras un mākslas biedrības un Rīgas Dabaspētnieku biedrības loceklis.

1822. gadā Kārlis Vilperts piedalījās Rīgas Praktizējošo ārstu biedrības dibināšanā un kļuva par tās pirmo prezidentu. 1828. gadā viņš kļuva par Svētā Jura hospitāļa (St. Georgen-Hospital) direktoru.
Miris 1839. gada 3. martā. Savu bibliotēku viņš novēlēja Rīgas Praktizējošo ārstu biedrībai.Baltische Historische Kommission (BHK), 2025

 Atsauces 

 Ārējās saites 


Kategorija:1778. gadā dzimušie
Kategorija:1839. gadā mirušie
Kategorija:Latvijas ārsti